**Usmernenie RŠ k organizácii vyučovacieho procesu a podmienkam výchovy a vzdelávania v základnej škole pre školský rok 2020/2021v čase od 1.9.2020 do odvolania**

Riaditeľka ZŠ s MŠ Ondreja Cabana, Námestie A.Cabana 36, 941 06 Komjatice, vydáva toto usmernenie pre rodičov/zákonných zástupcov a žiakov školy v súlade s Manuálom MŠVVaŠ SR a na základe odporúčaní a nariadení ÚVZ SR, prispôsobené na podmienky školy.

Vážení rodičia, milí žiaci, pozorne si prečítajte pokyny a usmernenia platné od 1.9.2020 **pre žiakov** **a rodičov** našej **základnej školy**. Ich dodržiavaním spoločne zabezpečíme hladký priebeh organizácie vyučovania ako aj hygienické a bezpečné prostredie pre nás všetkých.

**1. Otvorenie školského roka bude 2.9.2020, v triedach, o 8:00 hod. Do budovy školy je umožnené vstupovať len žiakom školy a zamestnancom. Vstup je povolený len v rúškach!**

Vstup do budovy bude umožnený žiakom od 7:45 hod. Žiaci 1.ročníka a ich rodičia zostanú pred budovou školy, triedne učiteľky Vaše deti odprevadia do tried a rodičom poskytnú ďalšie potrebné informácie. Žiakov 3C, 4.A, 4.B budú pred vchodom do školy zo strany vrátnice čakať pani učiteľky triedne, ktoré ich odprevadia do ich nových tried. ☺ +

V tento deň nie je potrebné použiť na príchod čip, žiaci sa neprezúvajú a nebude prebiehať tzv. ranný filter. Stravovanie ako aj ŠKD nie sú v tento deň pre žiakov školy v prevádzke. Ukončenie prvého školského dňa predpokladáme o 9.30 hod.

**Je dôležité,** aby 2.9.2020 žiaci odovzdali svojim triednym učiteľom **vyplnený a  podpísaný** **Dotazník a Vyhlásenie rodiča na začiatku školského roka.**( vytlačiť [TU](file:///C%3A%5CUsers%5Casc-pc%5CDesktop%5CCorona%5Cusmernenie-hodnotenie-ziakov-zakladnych-skol.doc) alebo 31.8. vyzdvihnutie na vrátnici školy v čase od 8-12 hod. Dotazník Vám bol rozdávaný aj pri preberaní preplatkov za stravu) .Dotazník a Vyhlásenie sa odovzdáva **raz na začiatku nástupu** žiaka do školy a potom po prerušení dochádzky na viac ako 3 dni odovzdávate Vyhlásenie ZZ o bezinfekčnosti- vytlačiť [TU](file:///C%3A%5CUsers%5Casc-pc%5CDesktop%5CCorona%5Cvyhl%C3%A1senie%20po%203%20d%C5%88och%20nepr%C3%ADtomnosti%20v%20%C5%A1kole.docx) alebo vyžiadať u triednej učiteľky).

**2.** **Riadne prezenčné vyučovanie v triedach s povinnou dochádzkou začne 3.9.2020**. V tento deň budú žiakom rozdané učebnice, dostanú rozvrh na najbližšie dni ako aj harmonogram stravovania.

**3**. **Školský klub detí** a **stravovanie** v školskej jedálni začne pre žiakov ZŠ od **3.9.2020.** Prihlásené deti do školského klubu2.9.2020dostanú od triednych učiteľov zápisný lístok a tlačivo čestného prehlásenia- prosíme vyplniť a obratom poslať do školy. Do 10.9. prosíme zaplatiť aj poplatok za ŠKD vo výške 5€.

Žiaci dostanú 2.9.2020 zápisný lístok stravníka - tiež prosíme vyplniť a obratom poslať do školy. Šeky za stravné a zábezpeku, prosíme vyplatiť do 15.9.2020.

**4.** **Ranná** **ŠKD od 6.30 do 7.45 hod** bude prebiehať v priestoroch školskej jedálne **od 3.9.2020.** Dieťa prichádza do rannej ŠKD cez vchod od vrátnice, kde prejde tzv. ranným filtrom. Po rannom filtri a dezinfekcii sa budú deti pod dozorom vychovávateľky v dostatočných vzdialenostiach venovať oddychovým a relaxačným činnostiam- kreslenie, čítanie, .....

**5. Príchod** žiakov **na vyučovanie** je v čase od **7.30 do 7.55 hod** a to nasledovne:

**vchod od parkoviska: 5.-9.ročník**

**vchod pri vrátnici: 1.-4. ročník**

**Zakazuje sa vstupovať do budovy vchodom pre MŠ!**

Pri vchode si žiaci dezinfikujú ruky a prebehne ranný filter. Následne sa zaregistrujú čipom, prezujú sa a vchádzajú do triedy, kde je vhodné opakovane si umyť ruky dezinfekčným prostriedkom.

**6. Čipové karty sa budú používať**, 5- 9. ročník sa prihlásia čipom pri zborovni, 1.- 4. ročník ako doteraz( chodba pri riaditeľni ). **Prezuvky sú povinné**.

**7. Do budovy školy vstupuje žiak bez sprievodu !** Dieťa do budovy školy vstupuje s rúškom. Používanie rúšok je konkretizované Nariadením ÚVZ SR a žiaci s ním budú oboznámení v prvý školský deň. Zatiaľ **platí odporúčanie nosenia rúšok pre I. stupeň v interiéri školy a povinnosť nosiť rúško pre II. stupeň a zamestnancov.**

**8.** **Vyučovací proces** bude prebiehať podľa rozvrhu v **plnom rozsahu od 7.9.2020 (pondelok). Na 3.9.a 4.9. dostanú žiaci upravený (skrátený) rozvrh.**

**11.9. a 14.9. sa v škole uskutočnia Didaktické hry a Účelové cvičenia ( tzv. branné ) v čase od 8:00 do 12:00 I.st, do 12.30 II.st**

**9. Odchod žiakov zo školy ( prevzatie žiakov zo školy):**

**neobedári, nedružinári** –pred budovou školy pri vrátnici hneď po ukončení vyučovania

**obedári, nedružinári** - pred budovou školy pri vrátnici po naobedovaní t.j. cca 15- 20 min po skončení vyučovania

**obedári, družinári** – o 13., 14., 15., 16. hod resp. 16:30 hod (podľa informácie rodiča na zápisnom lístku) pred budovou školy pri vrátnici

**10.** **Odchod dieťaťa z ŠKD vo vybranom čase o 13., 14., 15., 16. hod** **resp.16:30 hod** nám oznámte písomne na zápisnom lístku

**11. Povinnosti rodiča (zákonného zástupcu)**

Prosíme rodičov, aby **deťom na každý deň zabezpečili 2 ks ochranných rúšok a papierové servítky pre osobnú potrebu.** Dezinfekcia a papierové servítky v triedach a WC sú zabezpečené školou.

**Žiadame rodičov**, aby svoje **deti poučili** o hygienicko-epidemiologických opatreniach pri príchode a odchode zo školy ako aj **nutnosti ich dodržiavania** počas vyučovacieho procesu ( nosenie rúšok, odstupy, dezinfekcia rúk, nepožičiavania osobných vecí, hygiena pri desiatovaní, ......). Žiadame rodičov, aby do školy posielali len deti bez akýchkoľvek príznakov choroby ( slabý kašeľ, soplenie, bolesti ucha, hrdla, ....)

**Žiadame rodičov, aby nevstupovali do budovy školy. Nevyhnutné návštevy si dohodnite telefonicky s vedením školy, resp. triednym učiteľom.**

**2.9.2020 je potrebné predložiť Dotazník a Vyhlásenie rodiča na začiatku školského roka**

Pri každom prerušení školskej dochádzky v trvaní viac ako 3 dni – je potrebné predložiť písomné **Vyhlásenie zákonného zástupcu o bezinfekčnosti**

Pri podozrení resp. potvrdení ochorenia, nariadení karantény, je rodič povinný bezodkladne informovať **triedneho učiteľa a riaditeľa školy.** Za týchto podmienok je dieťa z vyučovacieho procesu v triede vylúčené na nevyhnutný čas.

**12. Povinnosti školy**

Dezinfekcia a sanitácia vnútorných priestorov aj exteriéru bude prebiehať vo zvýšenej miere v zmysle dodatkov ku prevádzkovým poriadkom.

Dezinfekcia a papierové servítky k dispozícii vo všetkých triedach a WC ako aj spoločných priestoroch pri školskej jedálni,

Zamedzenie pohybu cudzích osôb v budove školy.

Personálne a priestorové zabezpečenie vyučovacieho procesu a stravovania s rešpektovaním odporúčaní na zamedzenie šírenia COVID 19 v maximálnej možnej miere na podmienky našej školy.

Dodržiavanie psychohygieny v rámci vyučovacieho procesu aj mimo prestávok- zvýšený pobyt vonku, dlhšie prestávky na stravovanie a oddych, rešpektovanie individuálnych potrieb žiakov.

**13. Podľa vývoja epidemiologickej situácie na škole budeme aktualizovať jednotlivé body usmernenia v zmysle Covid Semafóru.**

Ďakujeme Vám za doterajšiu spoluprácu a ústretovosť a tešíme sa na stretnutie s Vami.

Opakovaný nástup po 3 dňoch

**Vyhlásenie zákonného zástupcu o bezinfekčnosti**

Vyhlasujem, že dieťa/žiak ......................................................................................,

 trieda ..............., bytom v  ..................................................................................., neprejavuje príznaky akútneho ochorenia (telesná teplota nad 37,5 °C alebo triaška, malátnosť, neprimeraná únava, začervenané, zapálené oči s výtokom, upchatý nos so sťaženým dýchaním nosom, hustý skalený, zafarbený (žltý, zelený) výtok z nosa (nádcha), bolesť uší, výtok z uší, oslabený sluch, suchý dusivý kašeľ, vlhký produktívny kašeľ, vracanie, riedka stolica niekoľkokrát denne, novovzniknuté začervenanie kože, vyrážky, chrasty a pod. na koži), že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu/žiakovi nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa/žiak, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami) [[1]](#footnote-1).

V ................................. dňa ...................

|  |  |
| --- | --- |
| Meno a priezvisko zákonného zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |

Nástup 2.9.2020

**Zdravotný dotazník a vyhlásenie zákonného zástupcu dieťaťa/žiaka**

**pred začiatkom nového šk. roka 2020/2021**

 (Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| Meno a priezvisko zákonného zástupcu: |  |
| Meno dieťaťa/žiaka: |  |
| Adresa zákonného zástupcu: |  |
| Telefón zákonného zástupcu: |  |

**Dôvod použitia tohto dotazníka:**

Dotazník je dôležitý z hľadiska monitorovania zdravia dieťaťa/žiaka, v súvislosti so začiatkom školského roka 2020/2021 počas trvania pandémie Covid-19, resp. koronavírusom SARS-CoV-2. Je dôležité, aby školy a školské zariadenia boli bezpečným miestom pre dieťa/žiaka v procese vzdelávania a výchovy.

**Dotazník vypĺňa zákonný zástupca dieťaťa/žiaka:**

|  |
| --- |
| **Vyhlasujem, že dieťa/žiak vycestovalo v termíne od 17. 8. do 1. 9. 2020 mimo Slovenskej republiky:** |
| **ÁNO** | **NIE** |
| **Vyhlasujem, že dieťa/žiak sa zúčastnilo hromadného podujatia[[2]](#footnote-2) v termíne od 17. 8. do 1. 9. 2020:** |
| **ÁNO** | **NIE** |

*V prípade, že ste na niektorú z hore uvedených otázok odpovedali „ÁNO,“ ste povinný sledovať zdravotný stav dieťaťa a osôb žijúcich v spoločnej domácnosti a iných blízkych osôb, s ktorými je dieťa v častom kontakte do 16.9.2020.*

*V prípade výskytu príznakov (nádcha, kašeľ, telesná teplota nad 37 °C, strata čuchu a chuti, hnačka, bolesti hlavy) u dieťaťa alebo osôb žijúcich v spoločnej domácnosti a iných blízkych osôb ste povinný bezodkladne kontaktovať lekára všeobecnej starostlivosti (VLD a VLDD) a postupovať v zmysle jeho odporúčaní. Dieťa nenavštevuje školu/školské zariadenie do doby určenej príslušným lekárom.*

Ďalej vyhlasujem, že dieťa neprejavuje príznaky akútneho ochorenia, že Regionálny úrad verejného zdravotníctva Slovenskej republiky ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, napr. po návrate zo zahraničia – „červených krajín“, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, ako aj iné blízke osoby, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami) [[3]](#footnote-3).

|  |  |
| --- | --- |
| Podpis zákonného zástupcu: |  |

1. pracovníci “prvej línie” (zdravotníci, hasiči a pod.) sa vyjadrujú len k príznakom akútneho ochorenia svojho dieťaťa (žiaka) a k nariadeniu karantény. [↑](#footnote-ref-1)
2. pod hromadným podujatím sa rozumie hlavne: detský tábor, športové sústredenie, koncerty, svadby, rodinné oslavy. [↑](#footnote-ref-2)
3. pracovníci “prvej línie” (zdravotníci, hasiči a pod.) sa vyjadrujú len k príznakom akútneho ochorenia svojho dieťaťa (žiaka) a k nariadeniu karantény. [↑](#footnote-ref-3)